White Sails | LekkeSlaap
White Sails: Hooffoto's
Adres: Rontree-laan 16, Bakoven, Kaapstad, 8005, Wes-Kaap
White Sails is 'n selfsorghuis, hoog teen die hange van die Twaalf Apostels-berge, in Bakoven. Die perseel is naby Kampsbaai se strand, restaurante en kroeë.
Die ruim, veelvlakkige-villa het slaapplek vir 12 gaste en beskik oor 6 slaapkamers met lugversorging en 5 badkamers. Die hoofslaapkamer het 'n koninggrootte-bed met ekstra lengte en 'n en suite-badkamer. Dit bied ook toegang tot die swembaddek. Die tweede slaapkamer het 'n dubbelbed en 'n en suite-badkamer met 'n stort.
Die derde slaapkamer het 2 enkelbeddens wat in 'n koninggrootte-bed omskep kan word. Dit het ook 'n en suite-badkamer met 'n stort en 'n deur wat lei na 'n binnehof. Die vierde slaapkamer het 'n dubbelbed en die vyfde slaapkamer het 'n koningingrootte-bed. Dié twee slaapkamers deel 'n badkamer. Die sesde slaapkamer het 2 enkelbeddens en 'n en suite-badkamer met 'n handstort-oor-bad.
Die ten volle toegeruste kombuis het al die nodige toebehore om maaltye voor te berei, asook 'n skottelgoedwasser, wasmasjien en 'n tuimeldroër. Die leefarea het 'n eetkamertafel met sitplek vir 12 gaste en 'n TV met satelliet-kanale. Die swembad is op die boonste terras wat ook buitemeubels, sonstoele en braaigeriewe het.
Die villa het onbeperkte WiFi, afstandbeheerde dubbelmotorhuis met ekstra parkeerplek op die perseel, sensors en 'n 24 uur-alarmstelsel.
’n Bespreking by White Sails sluit in:
Rontree-laan 16, Bakoven, Kaapstad, 8005, Wes-Kaap
https://d288tngog90ix0.cloudfront.net/AAEAAQAAAAAAAAAAAAAAPyTdxILDtI9fhhYAPgfvoYy6teAnkFPSoj6qLgGtYB2jo19YHq?w=1440&h=960&fit=crop&auto=format Vanaf R5 500 per nag (plek vir 12) 16 Rontree Avenue Bakoven 8005 Wes-Kaap 086 999 0018 14:00-19:00 10:00 -33.965899 18.379797